[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 29.4.2008

COM(2008) 228 окончателен

2008/0086 (CNS)

Предложение за

РЕШЕНИЕ НА СЪВЕТА

за откриване на самостоятелно задължение на Черна Гора и пропорционално намаляване на задължението на Сърбия във връзка с дългосрочните заеми, отпуснати от Общността на Държавния съюз на Сърбия и Черна гора (бившата Съюзна република Югославия) съгласно Решения 2001/549/ЕО и 2002/882/ЕО на Съвета

(представена от Комисията)

ОБЯСНИТЕЛЕН МЕМОРАНДУМ

Контекст на предложението |

110 | Основания и цели на предложението Комисията предлага приемането на ново Решение на Съвета за откриване на самостоятелно задължение на Черна гора за погасяване на част от заемите за макрофинансовата помощ („МФП“), отпуснати на бившата Съюзна република Югославия („СРЮ“), по-късно преименувана на Държавен съюз на Сърбия и Черна гора („ДССЧГ“). Заемите за МФП на обща стойност 280 милиона EUR бяха предоставени на СРЮ/ДССЧГ в периода между октомври 2001 г. и май 2005 г. съгласно вече недействащите Решенията 2001/549/ЕО и 2002/882/ЕО на Съвета и техните изменения (наричани оттук нататък „Решения на Съвета“). След декларацията за независимост на Черна гора от юни 2006 г. ДССЧГ бе разтрогнат и Сърбия се провъзгласи за приемник на ДССЧГ на основание член 60 от Конституционната харта на ДССЧГ. Вследствие на това Сърбия наследи ДССЧГ като правен субект, задължен по договорените от СРЮ или ДССЧГ държавни заеми, включително горепосочените заеми за МФП. При все това на 10 юли 2006 г. Сърбия и Черна гора сключиха двустранно споразумение за разпределяне на финансовите задължения на вече разтрогнатия ДССЧГ. Съгласно това споразумение финансовите задължения към Европейската общност във връзка със заемите за МФП се обслужват в съотношение 90 % от Сърбия и 10 % от Черна гора, освен ако не се налага прилагането на друг процент по силата на принципа на крайния бенефициер. Вследствие на двустранното споразумение понастоящем Комисията получава дължимата по заемите лихва чрез две отделни плащания, по едно от всяка държава, в съотношение 90 % от Сърбия и 10 % от Черна гора, с изключение на дължимата лихва по най-големия самостоятелен заем за МФП в размер 225 милиона EUR, който се обслужва в съотношение 99,47 % от Сърбия и 0,53 % от Черна гора по силата на принципа на крайния бенефициер. Съществуващите кредитни споразумения, сключени между Комисията и СРЮ/ДССЧГ, не откриват никакви финансови пасиви и задължения във връзка със заемите за Черна гора като независима държава, която е отчасти фактическа обслужваща страна, а само за Сърбия съгласно статута ѝ на правоприемник на ДССЧГ. В случай на неплатежоспособност Общността ще е задължена да отправи претенциите си към Сърбия, независимо дали неизвършеното или забавено плащане е по част от заема, по която длъжник е Черна гора съгласно двустранното споразумение. С оглед на дългия период, през който ще бъдат извършвани погашенията (погашения по главницата се насрочени за периода от 2012 г. до 2020 г.), и предвид политическите взаимоотношения с Черна гора, които Европейският съюз е постигнал и продължава да развива след разтрогването на ДССЧГ, Комисията предлага: (i) да се приеме ново Решение на Съвета а) за откриване на самостоятелно задължение на Черна Гора към Европейската общност и б) за намаляване на съответната част от задълженията на Сърбия към Европейската общност; както и (ii) след приемането на настоящото предложение за Решение на Съвета да се сключи кредитно споразумение с Черна гора за откриване на пряко задължение към Общността в съответствие със съотношението при заемите за МФП, за които Черна гора е поела пряко задължение пред Сърбия. В същото време Комисията предлага да се договорят подходящите изменения на настоящото кредитно споразумение със Сърбия, като пропорционално се намали нейното задължение. |

120 | Общ контекст След политическите промени в СРЮ от края на 2000 г. държавните власти постигнаха съществен напредък по отношение на икономическите реформи и стабилизацията. В допълнение към външното финансиране, предоставено от международни финансови институции и двустранни донори, процесът на реформи бе подкрепен от ЕС чрез макрофинансова помощ, обвързана с предварителното изпълнение на редица икономически и структурно-политически изисквания. Първата операция за МФП, включваща кредитен компонент в размер на 225 милиона EUR, бе осъществена през 2001 г. съгласно Решение 2001/549/ЕО на Съвета от 16 юли 2001 г. Кредитното споразумение между Общността и СРЮ бе подписано на 17 септември 2001 г., а средствата прехвърлени чрез еднократен транш на 17 октомври 2001 г. С Решение 2002/882/ЕО на Съвета от 5 ноември 2002 г. Общността предостави допълнителна макрофинансова помощ на СРЮ, включваща дългосрочен заем от 55 милиона EUR, с оглед гарантиране устойчивостта на платежния баланс и подобряване на състоянието на валутните резерви на страната в допълнение към финансирането, осигурено в рамките на тригодишното разширено споразумение с МВФ и пакета от заеми с изгодни условия, предоставени от Световната банка. Кредитното споразумение между Общността и СРЮ бе подписано на 13 декември 2002 г. На 4 февруари 2003 г. влезе в сила новата Конституционна харта на страната, според която СРЮ бе преименувана на Държавен съюз на Сърбия и Черна гора. От заема в размер на 55 милиона EUR Комисията изплати първите два транша (съответно 10 и 30 милиона EUR) на ДССЧГ на 28 февруари и 1 септември 2003 г. (съгласно допълнителното кредитно споразумение от 25 юли 2003 г.) С решение 2003/825/ЕО на Съвета от 25 ноември 2003 г. кредитният компонент на макрофинансовата помощ бе увеличен до максималния размер от 80 милиона EUR под формата на заеми за подпомагане посрещането на посочените от МВФ допълнителни финансови нужди. Изпълнението на МФП бе впоследствие удължено до 30 юни 2006 г. (Решение 2004/862/ЕО на Съвета от 7 декември 2004 г.) и на 4 май 2005 г. на ДССЧГ бе изплатен трети кредитен транш от 15 милиона EUR съгласно последващото кредитно споразумение от 7 април 2005 г. Поради последвалото през 2006 г. значително подобрение на външното финансово положение на Черна гора и Сърбия обаче, кредитният компонент от четвърти и пети (и последен) транш на помощта не бе изплатен. Към настоящия момент двете държави не се нуждаят от допълнителна външна макрофинансова помощ, предоставена от Общността. Когато горепосочената макрофинансова помощ бе предоставена на Съюзна република Югославия, а от 2003 г. на Държавния съюз на Сърбия и Черна гора, Сърбия и Черна гора съвместно формираха единна суверенна държава. Положението постепенно претърпя изменение в посока на нарастваща автономия на двете държави. В частност приетата на 4 февруари 2003 г. Конституционна харта на ДССЧГ предостави на всяка една от държавите-членки на ДССЧГ възможност за вземане на решение, основано на референдум, за напускане на ДССЧГ след изтичането на тригодишен период. В такъв случай оставащата държава ще бъде приемник на ДССЧГ. На 21 май 2006 г. в Черна гора бе проведен референдум за независимостта на страната. Мнозинството от гласувалите (55,4 %) даде своя вот в подкрепа на независимостта на Черна гора. На 3 юни 2006 г. парламентът на Черна гора обяви Черна гора за независима държава с пълна правосубектност пред международното право. Сърбия призна независимостта на Черна гора и на 5 юни 2006 г. сръбският парламент прие решение, определящо Сърбия за правоприемник на Държавния съюз на Сърбия и Черна гора. На 12 юни 2006 г. Съветът призна Черна гора за суверенна и независима държава и взе под внимание горепосоченото решение на парламента на Сърбия. На 10 юли 2006 г. Сърбия и Черна гора сключиха двустранно споразумение за регламентиране на членството в международни финансови организации и разпределяне на финансовите активи и пасиви. В съответствие с допълнение 4 към това споразумение (възпроизведено в приложението към настоящия меморандум) отпуснатите на СРЮ или на ДССЧГ макрофинансови заеми се отнасят в съотношение 90 % за Сърбия и 10 % за Черна гора, с изключение на най-големия заем от Общността в размер на 225 милиона EUR, за който се прилага принципа на крайния бенефициер (99,47 % за Сърбия и 0,53 % за Черна гора). Съгласно това споразумение Сърбия и Черна гора погасяват последователно своите финансови задължения към Общността и не са били в положение на просрочие. На 18 януари 2007 г. Черна гора получи членство в Международния валутен фонд и Групата на световната банка. На 22 януари 2007 г. Съветът прие Решение 2007/49/ЕО за създаване на ново Европейско партньорство с Черна гора. На 15 октомври 2007 г. бе подписано Споразумение за стабилизиране и асоцииране между Европейските общности и техните държави-членки, от една страна, и Република Черна гора, от друга страна (COM(2007 г.) 350). |

139 | Съществуващи разпоредби в областта на предложението Не съществуват действащи разпоредби в областта, за която се отнася предложението. |

140 | Съвместимост с други политики и цели на Съюза Предложението е в съответствие със Заключенията на Съвета по общи въпроси и външни отношения от 12 юни 2006 г., съгласно които Европейският съюз и неговите държави-членки взеха решение за доразвиване на отношенията с Република Черна гора като суверенна и независима държава. Освен това предложението е в съответствие с Решение 2007/49/ЕО на Съвета от 22 януари 2007 г. относно принципите, приоритетите и условията на Европейското Партньорство с Черна гора, съгласно което като ключов краткосрочен приоритет се определя завършването на правната и институционалната рамка, необходима за една независима държава, включително подписването и ратифицирането на международните инструменти, страна по които е бил Държавният съюз на Сърбия и Черна гора. |

Консултация със заинтересованите страни и оценка на въздействието |

Консултация със заинтересованите страни |

211 | Методи на консултиране, основни целеви сектори и общ профил на участниците в консултацията Службите на Комисията поддържаха контакт с властите в Сърбия и Черна гора по време на подготовката на настоящото предложение на Комисията. Освен това Комисията информира Икономическия и финансов комитет за насоките на това предложение преди да го представи на Съвета. |

212 | Обобщение на отговорите и на начина, по който са взети предвид Членовете на ИФК не повдигнаха възражения. Нямаше и възражения от страна на Сърбия и Черна гора. |

Събиране и използване на експертни мнения |

229 | Нямаше необходимост от външен експертен опит. |

230 | Оценка на въздействието Вследствие обявяването на независимост на Черна гора Сърбия се провъзгласи за правоприемник на ДССЧГ и по този начин пое правните задължения за погасяване на заемите за МФП. В края на 2006 г. Комисията получи превод на английски на двустранното споразумение, сключено между двете държави на 10 юли 2006 г., съгласно което финансовите задължения за погасяване на заемите се разделят между двете държави. Освен това, тъй като лихвените плащания по заемите за МФП се обслужват чрез две отделни, а не както преди чрез едно плащане от Националната банка на Сърбия, Комисията смята за целесъобразно да адаптира правното статукво относно непогасената част от заемите към двустранно договореното разделение. Един от разгледаните варианти бе получаване на ясно изразено писмено потвърждение от Сърбия, според което независимо от сключеното на 10 юли 2006 г. двустранно споразумение между Сърбия и Черна гора, Сърбия остава самостоятелен отговорен длъжник и по този начин е отговорна за пълното обслужване на заемите, включително кредитните компоненти на Черна гора. Въпреки това, с оглед на дългия период, през който ще бъдат извършвани погашенията, и вземайки предвид отношенията, които Общността поддържа с двете държави, от гледна точка на Общността се счита за целесъобразно да се утвърди разделението на дълга, договорено двустранно между двете държави. Този вариант бе избран при разделянето на Чехословакия (Решение 94/61/ЕО на Съвета от 24 януари 1994 г.). Новото кредитно споразумение с Черна гора ще създаде яснота в правното статукво на Общността по отношение погасяването на заемите за МФП. По отношение на Сърбия вече съществуват кредитни споразумения, които трябва само да бъдат изменени с цел адаптиране към новосъздалата се в резултат на откриването на самостоятелно задължение на Черна Гора ситуация. Това може да се осъществи чрез размяна на писма със сръбските власти. |

Правни елементи на предложението |

305 | Обобщение на предложените действия В съответствие с член 1 от предложението Черна гора следва да поеме самостоятелното задължение за изплащане на главница, лихви и такси, свързани с обслужването на 6 703 388,62 EUR от отпуснатите на СРЮ/ДССЧГ дългосрочни заеми от Общността на обща стойност от 280 милиона EUR. За тази цел Комисията е упълномощена да подпише ново кредитно споразумение с властите на Черна гора за сумите, отнесени като задължение на Черна гора и особено за реда и условията, представени в съществуващите кредитни споразумения. В съответствие с член 2 от предложението задълженията на Сърбия в качеството ѝ на правоприемник на ДССЧГ съгласно настоящото кредитно споразумение следва да бъдат пропорционално намалени след подписването на ново кредитно споразумение между Общността и Черна гора. Комисията е упълномощена в необходимата степен да сключва споразумения със Сърбия за изменение на съществуващите кредитни споразумения. В съответствие с член 3 от предложението всички свързани разходи и такси, извършени от Общността при сключване и изпълнение на споразуменията, предвидени в член 1 и член 2, се поемат от Черна гора или съответно от Сърбия. Предложеното решение на Съвета не дава право на двете държави на допълнителни плащания в рамките на макрофинансовата помощ от Общността. То влиза в сила на третия ден след публикуването му в Официален вестник. |

310 | Правна основа Член 308 от Договора за ЕО. |

329 | Принцип на субсидиарност Предложението представлява правно приспособяване на съществуващата макрофинансова помощ, отпусната от Общността, към новата действителност, което може да бъде направено единствено от Общността. |

Принцип на пропорционалност Предложението е в съответствие с принципа на пропорционалност поради следните причини: |

331 | Предложената процедура включва сключване на ново кредитно споразумение с Черна гора, като е планирано настоящото кредитно споразумение със Сърбия да бъде изменено посредством размяна на писма със сръбските власти. |

332 | По този начин административната тежест върху Общността и националните правителства е минимализирана и приведена в съответствие с целите на предложението. |

Избор на инструменти |

342 | Други средства не биха били подходящи поради следните причини: Съществуващите кредитни споразумения с СРЮ/ДССЧГ бяха сключени на основата на Решения на Съвета. Поради изтичането на срока на тези Решения на Съвета и тъй като Комисията не е упълномощена да сключва споразумения с Черна гора за макрофинансова помощ или приема ограничаване на задълженията на Сърбия като приемник на СРЮ/ДССЧГ, приемането на ново Решение на Съвета е необходимо за изпълнение на предложените действия. |

Отражение върху бюджета |

409 | Предложението няма въздействие върху бюджета на Общността. |

ПРИЛОЖЕНИЕ СПОРАЗУМЕНИЕ МЕЖДУ РЕПУБЛИКА СЪРБИЯ И РЕПУБЛИКА ЧЕРНА ГОРА ЗА РЕГЛАМЕНТИРАНЕ НА ЧЛЕНСТВОТО В МЕЖДУНАРОДНИ ФИНАНСОВИ ОРГАНИЗАЦИИ И ЗА РАЗПРЕДЕЛЯНЕ НА ФИНАНСОВИТЕ АКТИВИ И ПАСИВИ (неофициален превод) Република Сърбия и Република Черна гора проведоха разговори и преговори на 13 юни 2006 г. в Белград и на 28 юни 2006 г. в Подгорица, и, В името на най-добрата защита на интересите на своите държави и съответните им граждани, изразиха своята готовност да решат добросъвестно проблемите, свързани с членството в международни финансови организации, и да вземат решение за справедливо разпределение на финансовите активи и пасиви, и постигнаха настоящото споразумение, както следва: Общи разпоредби Член 1 За целите на настоящото споразумение: […] - „СРЮ“ означава бивша Съюзна република Югославия; - „ДССЧГ“ означава бивш Държавен съюз на Сърбия и Черна гора; […] Финансови активи и пасиви Финансови активи […] Финансови пасиви Член 12 […] Допълнение 4 — Проучването на размера на външния дълг, натрупан в рамките на договорите, подписани от бившата СРЮ и съответно ДССЧГ, представлява неделима част от настоящото споразумение.[…] […] Член 16 Република Сърбия и Република Черна гора се споразумяха да продължат обслужването на финансовите задължения към Европейската комисия по отношение на заемите за макрофинансова помощ в съотношение 90 % от Република Сърбия и 10 % от Република Черна гора. […] Белград, 10 юли 2006 г. Подписано за и от името на Република Сърбия Подписано за и от името на Република Черна гора […] ДОПЪЛНЕНИЕ 4 ПРОУЧВАНЕ НА РАЗМЕРА НА ВЪНШНИЯ ДЪЛГ НА ДССЧГ, НАТРУПАН В РАМКИТЕ НА СПОРАЗУМЕНИЯ, ПОДПИСАНИ ОТ БИВШАТА СРЮ И ДССЧГ към 21 май 2006 г. в USD в съответствие със списъка с обменни курсове № 121, приложим към 30 юни 2006 г. База ПАРИЧНА ЕДИНИЦА СЪРБИЯ ЧЕРНА ГОРА ОБЩО МЕЖДУНАРОДНИ ФИНАНСОВИ ОРГАНИЗАЦИИ И ЕС […] […] […] […] […] E U ЕС — 225 милиона EUR 223 796 611,38 1 203 388,62 225 000 000,00 ЕС — 55 милиона EUR 49 500 000,00 5 500 000,00 55 000 000,00 […] EUR EUR 273 296 611,38 6 703 388,62 280 000 000,00 […] общо в USD 342 686 679,19 8 405 380,42 351 092 059,60 |

2. 2008/0086 (CNS)

Предложение за

РЕШЕНИЕ НА СЪВЕТА

за откриване на самостоятелно задължение на Черна Гора и пропорционално намаляване на задължението на Сърбия във връзка с дългосрочните заеми, отпуснати от Общността на Държавния съюз на Сърбия и Черна гора (бившата Съюзна република Югославия) съгласно Решения 2001/549/ЕО и 2002/882/ЕО на Съвета

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за създаване на Европейската общност, и по-специално член 308 от него,

като взе предвид предложението на Комисията[1],

като взе предвид становището на Европейския парламент[2],

като има предвид, че:

(1) Съгласно Решение 2001/549/ЕО на Съвета от 16 юли 2001 г. за предоставяне на макрофинансова помощ на Съюзна република Югославия[3] Общността предостави дългосрочен заем с максимален размер от 225 милиона EUR на Съюзна република Югославия, с оглед гарантиране устойчивостта на платежния баланс и подобряване на състоянието на валутните резерви на страната. Заемът бе изцяло изплатен от Комисията чрез един транш през октомври 2001 г.

(2) Съгласно Решение 2002/882/ЕО на Съвета от 5 ноември 2002 г. за предоставяне на допълнителна макрофинансова помощ на Съюзна република Югославия[4] Общността предостави дългосрочен заем с максимален размер от 55 милиона EUR на Съюзна република Югославия, с оглед гарантиране устойчивостта на платежния баланс и подобряване на състоянието на валутните резерви на страната. Заемът бе изцяло изплатен от Комисията чрез три транша, съответно в размер на 10 милиона EUR през февруари 2003 г., 30 милиона EUR през септември 2003 г. и 15 милиона EUR през април 2005 г.

(3) В съответствие с приетата на 4 февруари 2003 г. Конституционната харта Съюзната република Югославия бе преоформена в Държавен съюз на Сърбия и Черна гора.

(4) На основание на член 60 от Конституционната харта на Държавния съюз на Сърбия и Черна гора и вследствие на проведения на 21 май 2006 г. референдум в Черна гора, черногорският парламент прие на 3 юни 2006 г. декларация, в която обяви Черна гора за независима държава с пълна правосубектност пред международното право.

(5) На 5 юни 2006 г. сръбският парламент прие решение, определящо Сърбия за правоприемник на Държавния съюз на Сърбия и Черна гора.

(6) В своите заключения от 12 юни 2006 г. Съветът взе под внимание декларацията на парламента на Черна гора и решението на сръбския парламент и постанови, че Европейският съюз и държавите-членки са взели решение за разширяване и задълбочаване на отношенията с Черна гора в качеството ѝ на суверенна и независима държава.

(7) На 10 юли 2006 г. Черна гора и Сърбия сключиха споразумение за регламентиране на членството в международни финансови организации и за разпределяне на финансовите активи и пасиви, според което заемите за макрофинансовата помощ, отпуснати на Съюзна република Югославия или на Държавния съюз на Сърбия и Черна гора, ще продължат да бъдат обслужвани в съотношение 90 % от Сърбия и 10 % от Черна гора, освен ако не се налага прилагането на друг процент по силата на принципа на крайния бенефициер.

(8) Черна гора и Сърбия продължават, посредством Централната банка на Черна гора и съответно Националната банка на Сърбия, да изпълняват изцяло задълженията по финансовото обслужване, произтичащи от дълговите операции на Общността.

(9) В съответствие с допълнение 4 към споразумението между Сърбия и Черна гора от 10 юли 2006 г. като задължение на Черна гора е отнесен заем на обща стойност от 6 703 388,62 EUR, произтичащ от заеми за макрофинансова помощ.

(10) Двете държави изпълняват изцяло задълженията по финансовото обслужване съгласно договорената между тях пропорция — 10:90, с изключение на една от финансовите операции, която се обслужва съгласно принципа на крайния бенефициер (99,47 % от Сърбия и 0,53 % от Черна гора).

(11) Предвид развитието на отношенията между Европейския съюз и Черна гора като независима държава, предвид особено създаденото с Решение 2007/49/ЕО на Съвета Европейско партньорство[5] и дългия времеви период, през който трябва да бъдат извършвани погашенията, Комисията следва да бъде оправомощена да предприеме необходимите действия за гарантиране разделянето на задълженията, възникващи в резултат на отпуснатите по силата на Решения 2001/549/ЕО и 2002/882/ЕО на Съвета заеми, между Черна гора и Сърбия според двустранно договореното съотношение между двете държави.

(12) Черна гора и Сърбия няма да имат право на допълнителни плащания в рамките на макрофинансовата помощ по силата на настоящото решение.

(13) Комисията се консултира с Икономическия и финансов комитет преди да представи своето предложение.

(14) С оглед на приемането на настоящото решение Договорът не предвижда други правомощия, освен посочените в член 308,

РЕШИ:

Член 1

1. Черна гора следва да поеме самостоятелно задължение за изплащане както на главница и лихви, така и на всички други разходи и такси, свързани с обслужването на 6 703 388,62 EUR от дългосрочните заеми на Общността на обща стойност от 280 милиона EUR, изплатени на Държавния съюз на Сърбия и Черна гора (бивша Съюзна република Югославия) съгласно Решения 2001/549/ЕО и 2002/882/ЕО на Съвета.

2. За тази цел Комисията е упълномощена, след съгласуване с Икономическия и финансов комитет, да подпише самостоятелно кредитно споразумение с властите на Черна гора за сумите, отнесени като задължение на Черна гора, и особено за реда и условията, представени в:

- Кредитно споразумение между Европейската Общност и Съюзна република Югославия от 17 септември 2001 г.,

- Кредитно споразумение между Европейската Общност и Съюзна република Югославия от 13 декември 2002 г.,

- Допълнително кредитно споразумение между Европейската Общност и Държавния съюз на Сърбия и Черна гора от 25 юли 2003 г. и

- Допълнително кредитно споразумение между Европейската Общност и Държавния съюз на Сърбия и Черна гора от 7 април 2005 г.

В частност лихвената ставка и падежните дати на лихвените плащания и погашенията по главницата следва да бъдат същите като вече определените в договорите за заем, приложени към споменатите в настоящия параграф споразумения.

3. Настоящото решение не дава право на Черна гора на допълнителни плащания в рамките на макрофинансовата помощ от Общността.

Член 2

1. След подписването на посоченото в член 1, параграф 2 самостоятелно кредитно споразумение между Общността и Черна гора, задължението на Сърбия в качеството ѝ на правоприемник на Държавния съюз на Сърбия и Черна гора към Общността се намалява пропорционално.

2. Комисията е упълномощена да сключва споразумения със Сърбия за изменение на съществуващите кредитни споразумения, посочени в член 1, параграф 2.

3. Настоящото решение не дава право на Сърбия на допълнителни плащания в рамките на макрофинансовата помощ от Общността.

Член 3

1. Всички свързани разходи и такси, извършени от Общността при сключване и изпълнение на споразуменията, представени в член 1, се поемат от Черна гора.

2. Всички свързани разходи и такси, извършени от Общността при сключване и изпълнение на споразуменията, представени в член 2, се поемат от Сърбия.

Член 4

Настоящото решение влиза в сила на третия ден след публикуването му в Официален вестник на Европейския съюз .

Съставено в Брюксел на […] година.

За Съвета

Председател

ЗАКОНОДАТЕЛНА ФИНАНСОВА ОБОСНОВКА

Област на политиката: Дял 01 - Икономически и финансови въпроси Дейност: 03 – Международни икономически и финансови въпроси. |

Наименование на действието: Предложение за Решение на Съвета за откриване на самостоятелно задължение на Черна Гора |

1. БЮДЖЕТЕН(-НИ) РЕД(-ОВЕ) +НАИМЕНОВАНИЕ(-Я)

Член 01 03 02 — Макроикономическа помощ

2. ОБЩ РАЗМЕР НА СУМИТЕ

2.1. Общ размер на сумата, отпусната за действие (част Б):

Настоящата инициатива няма финансово въздействие .

2.2. Период на прилагане:

Не се прилага; еднократна мярка.

2.3. Общ размер на очакваните многогодишни разходи:

a) Примерен график на бюджетните кредити за поети задължения/бюджетните кредити за плащания(финансова интервенция) (виж точка 6.1.1)

млн. € (до третия знак след десетичната запетая)

2007 | 2008 | 2009 | Общо |

Поети задължения | 0 | 0 | 0 | 0 |

Плащания | 0 | 0 | 0 | 0 |

б) Разходи за техническа и административна помощ и подкрепа (виж точка 6.1.2)

Поети задължения | 0 | 0 | 0 | 0 |

Плащания | 0 | 0 | 0 | 0 |

Междинна сума а+б |

Поети задължения | 0 | 0 | 0 | 0 |

Плащания | 0 | 0 | 0 | 0 |

в) Общо финансово въздействие на разходите за човешки ресурси и на други административни разходи (виж точки 7.2 и 7.3)

Поети задължения/плащания | 0 | 0 | 0 | 0 |

ОБЩО а) + б) + в) |

Поети задължения | 0 | 0 | 0 | 0 |

Плащания | 0 | 0 | 0 | 0 |

2.4. Съвместимост с финансовото планиране и финансовата перспектива

Предложението няма финансово въздействие.

2.5. Финансово въздействие върху приходите

Предложението няма финансови последици върху приходите

3. БЮДЖЕТНИ ХАРАКТЕРИСТИКИ

Вид разходи | Нов | Вноска на ЕАСТ | Вноски на държавите кандидатки | Функция от финансовата перспектива а |

Незадължителни | Многогодишни | НЕ | НЕ | НЕ | № 4 |

4. ПРАВНО ОСНОВАНИЕ

Член 308 от Договора

5. ОПИСАНИЕ И ОСНОВАНИЯ

5.1. Необходимост от интервенция на Общността

5.1.1. Преследвани цели

Настоящото предложение цели:

- откриване на самостоятелно задължение на Черна гора пред Общността, което да отговаря на и да замества дела ѝ от съществуващите заеми за макрофинансова помощ на ЕС, отпуснати на бившия Държавния съюз на Сърбия и Черна гора (ДССЧГ).

- и пропорционално намаляване на настоящия общ размер на задълженията, които Сърбия е правно задължена да обслужва съгласно предходните решения на Съвета и обявения ѝ статут на правоприемник на Държавния съюз на Сърбия и Черна гора.

Това конкретно ще улесни всяка една бъдеща операция по рефинансиране или реструктуриране, приложими или за разрешаване подобряването на лихвения процент по заемите, или в случай че някоя от двете държави изяви желание за предсрочно погасяване.

5.1.2. Мерки, предприети във връзка с предварителната оценка

Няма. (Не съществува финансово въздействие).

5.1.3. Мерки, предприети във връзка с последващата оценка

Последващата оценка на оказаната макрофинансова помощ от Общността на Държавния съюз на Сърбия и Черна гора е вече възложена на назначени от Комисията външни консултанти и е в процес на изготвяне.

5.2. Планирано действие и мерки за бюджетна интервенция

Настоящата правна основа вече не предлага необходимата правна сигурност по отношение на кредитния регистър на макрофинансовата помощ на ЕС към бившата СРЮ и към Държавния съюз на Сърбия и Черна, тъй като съществуващите решения не създават финансови или договорни задължения за Черна гора. Следователно Комисията възнамерява да пристъпи към предложение за Решения на Съвета за откриване на самостоятелно задължение на Черна Гора и пропорционално намаляване на задължението на Сърбия във връзка с дългосрочните заеми, отпуснати от Общността на Държавния съюз на Сърбия и Черна гора.

Съгласно предложението Черна гора следва да поеме самостоятелното задължение за изплащане на главница, лихви и такси, свързани с обслужването на 6 703 388,62 EUR от отпуснатите на СРЮ/ДССЧГ дългосрочни заеми на Общността на обща стойност от 280 милиона EUR. За тази цел Комисията е упълномощена да подпише ново кредитно споразумение с властите на Черна гора за сумите отнесени като задължение на Черна гора и особено за реда и условията, представени в съществуващите кредитни споразумения.

В същото време задълженията на Сърбия към Общността в качеството ѝ на правоприемник на ДССЧГ съгласно настоящото кредитно споразумение следва да бъдат пропорционално намалени след подписването на новото кредитно споразумение между Общността и Черна гора. Комисията е упълномощена в необходимата степен да сключва споразумения със Сърбия за изменение на съществуващите кредитни споразумения. Това може да се осъществи чрез размяна на писма със сръбските власти.

Всички свързани разходи и такси, извършени от Общността при сключване и изпълнение на споразуменията, предвидени в новото предложение, се поемат съответно от Черна гора или Сърбия.

Предложеното решение на Съвета не дава право на двете републики на допълнителни плащания в рамките на макрофинансовата помощ от Общността. То влиза в сила на третия ден след публикуването му в Официален вестник.

5.3. Методи на изпълнение

Настоящата помощ се извърша под формата на централизирано пряко управление, извършвано от редовния персонал на Комисията.

6. ФИНАНСОВО ВЪЗДЕЙСТВИЕ

6.1. Общо финансово въздействие върху Част Б — (през целия период, за който е извършено планиране)

Не съществува финансово въздействие

6.1.1. Финансова интервенция

Поети задължения (в милиони € до третия знак след десетичната запетая)

Разбивка | 2007 | 2008 | 2009 | Общо |

Траншове безвъзмездна помощ за Черна гора | 0 | 0 | 0 | 0 |

ОБЩО | 0 | 0 | 0 | 0 |

6.1.2. Техническа и административна помощ, разходи за подпомагане и за ИТ (бюджетни кредити за поети задължения)

2007 | 2008 | 2009 | Общо |

1) Техническа и административна помощ | 0 | 0 | 0 | 0 |

а) Офиси за техническа помощ | 0 | 0 | 0 | 0 |

б) Друга техническа и административна помощ: - intra muros: - extra muros: от които за изграждане и поддръжка на компютъризирани управленски системи | 0 | 0 | 0 | 0 |

Междинна сума 1 | 0 | 0 | 0 | 0 |

2) Разходи за подпомаганео | 0 | 0 | 0 | 0 |

а) Проучвания (оперативни оценки) | 0 | 0 | 0 | 0 |

б) Срещи на експерти | 0 | 0 | 0 | 0 |

в) Информация и публикации | 0 | 0 | 0 | 0 |

Междинна сума 2 | 0 | 0 | 0 | 0 |

ОБЩО | 0 | 0 | 0 | 0 |

6.2. Изчисляване на разходите по мярка, предвидена в част Б (през целия период, за който е извършено планиране)[6]

Поети задължения (в милиони € до третия знак след десетичната запетая)

Разбивка | Tип резултат (проекти, досиета) | Брой резултати (общо за години 1…n) | Среден разход за единица | Общо разходи (общо за години 1…n) |

1 | 2 | 3 | 4=(2X3) |

Действие 1 - Мярка 1 - Мярка 2 Действие 2 - Мярка 1 - Мярка 2 - Мярка 3 и т. н. |

ОБЩО РАЗХОДИ | 0 | 0 | 0 | 0 |

7. ВЪЗДЕЙСТВИЕ ВЪРХУ РАЗХОДИТЕ ЗА ПЕРСОНАЛ И АДМИНИСТРАЦИЯ

7.1. Въздействие върху човешките ресурси

Няма.

Видове длъжности | Персонал разпределен за управление на действието – налични и/или допълнителни ресурси | Общо | Описание на заданията, произтичащи от действието |

Брой постоянни постове | Брой временни постове |

Длъжностни лица или временно нает персонал | A B C |

Други човешки ресурси |

Общо |

7.2. Общо финансово въздействие върху човешките ресурси

Вид човешки ресурси | Сума (€) | Метод на изчисление * |

Длъжностни лица Временно нает персонал | 0 | 1/3 x средния годишен разход за длъжностно лице, степен А*5-A*12 |

Други човешки ресурси (посочете бюджетния ред) |

Общо | 0 |

Сумите представляват общите разходи за дванадесет месеца.

7.3. Други административни разходи, произтичащи от действието

Бюджетен ред (номер и наименование) | Сума (€) | Метод на изчисляване |

Общо отпуснати средства (Дял А7) A0701 — Командировки A07030 — Срещи A07031 — Задължителни комитети 1 A07032 — Незадължителни комитети 1 A07040 — Конференции А0705 — Проучвания и консултации Други разходи (посочете) — Последваща проверка - | 0 |

Информационни системи (A-5001/A-4300) | 0 |

Други разходи — Част А (посочете) | 0 |

Общо | 0 |

Сумите представляват общите разходи за дванадесет месеца.

1Моля, уточнете вида комитет и групата, към която принадлежи.

I. Общо годишно (7.2 + 7.3) | 0 |

II. Продължителност на действието | Еднократно действие |

ІІІ. Общо разход за действието (ІxІІ) | 0 |

8. ПРОСЛЕДЯВАНЕ И ОЦЕНКА

8.1. Последващи дейности

Предвидено е подписването на ново кредитно споразумение между Общността и Черна гора. Комисията е също така упълномощена в необходимата степен да сключва споразумения със Сърбия за изменение на съществуващите кредитни споразумения. Това може да се осъществи чрез размяна на писма със сръбските власти.

Комисията редовно ще следи за спазването на договорения погасителен план.

8.2. Начини за изпълнение и график на планираното оценяване

В предложението за решение на Съвета е предвиден годишен доклад до Европейския парламент и до Съвета, като в него е включена оценка на изпълнението на настояща операция по оказване на помощ. Последващата оценка на оказаната макрофинансова помощ от Общността на Държавния съюз на Сърбия и Черна гора е вече възложена на назначени от Комисията външни консултанти и е в процес на изготвяне.

9. МЕРКИ ЗА БОРБА С ИЗМАМИТЕ

Средствата са вече отпуснати и погашенията се извършват съгласно предвидения план. Макрофинансовата помощ ще продължава да е обект на процедурите по проверка, контрол и одит, за които е отговорна Комисията, в това число Европейската служба за борба с измамите (ОLAF), а също така и от страна на Европейската сметна палата.

[1] ОВ C , , стр. .

[2] ОВ C , , стр. .

[3] ОВ L 197, 21.7.2001 г., стр. 38. Решение, изменено с Решение 2001/901/ЕО на Съвета (ОВ L 334, 18.12.2001 г., стр. 30).

[4] ОВ L 308, 9.11.2002 г., стр. 25. Решение, последно изменено с Решение 2004/862/ЕО на Съвета (ОВ L 370, 17.12.2004 г., стр. 81).

[5] ОВ L 20, 27.1.2007 г., стр. 16.

[6] За допълнителна информация, виж самостоятелната обяснителна бележка.